തലൈവി: ജയലളിതയായി കങ്കണ, ടീസര് തമിഴ്നാട് മുന് മുഖ്യമന്ത്രിയും നടിയുമായിരുന്ന ജയലളിതയുടെ ജീവിതം ആസ്പദമാക്കി ഒരുങ്ങുന്ന ചിത്രമാണ് തലൈവി. ബോളിവുഡ് നടി കങ്കണ റണാവത്താണ് ചിത്രത്തില് ജയലളിതയായി എത്തുന്നത്. ഇപ്പോഴിതാ സിനിമയുടെ ടീസര് പുറത്തു വിട്ടിരിക്കുകയാണ്. ചിത്രത്തിന്റെ ഒരു സോംഗ് ടീസറാണ് അണിയറപ്രവര്ത്തകര് പുറത്തു വിട്ടിരിക്കുന്നത്. ഉന്തന് കണ്കളില് എന്നാരംഭിക്കുന്ന ഗാനത്തിന് സംഗീതം പകര്ന്നിരിക്കുന്നത് ജി വി പ്രകാശ് കുമാര് ആണ്. എംജിആര് കാലഘട്ടത്തിലെ സിനിമാഗാന ചിത്രീകരണ ശൈലിയിലാണ് ഈ ഗാനത്തിന്റെ ചിത്രീകരണം. അരവിന്ദ് സ്വാമിയാണ് എംജിആര് ആയി എത്തുന്നത്. ഗാനം 30ന് പുറത്തു വിടും. കഴിഞ്ഞ ദിവസം സിനിമയുടെ റിലീസ് തീയതിയും പ്രഖ്യാപിച്ചിരുന്നു. ചിത്രം സെപ്റ്റംബര് 10ന് റിലീസ് ചെയ്യും. കങ്കണ തന്നെയാണ് ചിത്രത്തിന്റെ റിലീസ് തീയതി അടങ്ങിയ പുതിയ പോസ്റ്റര് പങ്കുവെച്ച് ഇക്കാര്യം അറിയിച്ചത്. 2021 ഏപ്രില് 23നാണ് തലൈവി റിലീസ് ചെയ്യാനിരുന്നത്. എന്നാല് കൊവിഡ് വ്യാപനം കാരണം തല്ക്കാലം റിലീസ് മാറ്റിവെച്ചിരിക്കുകയാണ്. ചിത്രത്തിന്റെ ട്രെയ്ലറിന് മികച്ച പ്രേക്ഷക പ്രതികരണമാണ് ലഭിച്ചുകൊണ്ടിരിക്കുന്നത്. ജയലളിതയുടെ ജീവിതത്തെ ആസ്പദമാക്കിയുള്ള ചിത്രം സംവിധാനം ചെയ്യുന്നത് എ എല് വിജയ് ആണ്. ഭാഗ്യശ്രീയും തലൈവിയില് ഒരു പ്രധാന കഥാപാത്രത്തെ അവതരിപ്പിക്കുന്നു. ഹിന്ദി, തമിഴ്, തെലുങ്കു ഭാഷകളിലായാണ് റിലീസ്.